Norman Stone

Norman Stone (født 8. mars 1941, død 19. juni 2019) var en britisk akademiker, historiker og forfatter. Han var professor ved Fakultetet for internasjonale relasjoner ved Bilkentuniversitet i Ankara i Tyrkia. Han var tidligere professor i moderne historie ved University of Oxford, foreleser ved University of Cambridge og rådgiver for statsminister Margaret Thatcher for europeisk politikk, foruten også hennes taleskriver.

En hovedårsak til han aksepterte avgang fra Oxford og nyansettelse i Tyrkia var at hans syn på folkemordet på armenerne under den første verdenskrig er i overensstemmelse med den offisielle politikken til de tyrkiske myndigheter om at det ikke var et folkemord. Stones oppfatning om «å kalle det for folkemord er å ta det for langt», tilhører et mindretall innenfor den akademiske verden.

Stones fremste utgivelser er The Eastern Front 1914-1917 (1975) som vant Wolfsons historiepris. Han skrev også Hitler (1980), Europe Transformed 1878-1919 (1983) og World War I: A Short History (2007). Han spesialiserte seg særskilt på verdenskrigene.

Mens han bodde i Wien på 1960-tallet møtte han sin første hustru Marie Nicole Aubry (1966–1977), niese av finansministeren i François Duvaliers regjering på Haiti. Deres sønn Nick Stone er forfatter av thrillere. Stone hadde et hus i nabolaget Galata i Istanbul og delte sin tid mellom Tyrkia og England. Han ble gift med Christine Margaret Booker, født Verity, i august 1982.

Bibliografi (utvalg) 
 The Eastern Front, 1914-1917 (1975); ISBN 0-340-12874-7
 Hitler (1980); ISBN 0-340-24980-3
 Europe Transformed, 1878-1919 (1983), ISBN 0-00-634262-0
 Czechoslovakia: Crossroads and Crises, 1918-88 (1989); ISBN 0-333-48507-6
 The Times Atlas of World History (1989); ISBN 0-7230-0304-1
 The Other Russia (1990); ISBN 0-571-13574-9 (sammen med Michael Glenny)
 World War One: A Short History (2007); ISBN 1-84614-013-7
 The Atlantic and Its Enemies: A Personal History of the Cold War (2010); ISBN 978-1-84614-275-8
 Turkey: A Short History (2010), ISBN 0-500-25175-4
 World War Two: a Short History (2013)

Referanser

Eksterne lenker 
 «Russia - Getting Too Strong for Germany» 

Britiske historikere
Britiske forfattere
Britiske professorer
Personer fra Glasgow